ବଲିଉଡ ଆକ୍ଟର ସୁସାନ୍ତ ସିଂ ରାଜପୁତଙ୍କ ମୃତ୍ୟୁକୁ ଦୁଇ ବର୍ଷ ପୂରିଛି। ଗତ ଦୁଇ ବର୍ଷ ହେବ ଆକ୍ଟରଙ୍କ ପରିବାର ସଦସ୍ୟ ତାଙ୍କ କେସ୍ ଲଢୁଛନ୍ତି। ସୁସାନ୍ତ ସିଂ ରାଜପୁତଙ୍କ ମୃତ୍ୟୁ ପରେ ତାଙ୍କ ଗର୍ଲଫ୍ରେଣ୍ଡ ରିୟା ଚକ୍ରବର୍ତ୍ତୀଙ୍କୁ ପୋଲିସ ଗରିଫ କରିଥିଲା। ଏହାସହ ତାଙ୍କ ଉପରେ ଅନେକ ଡ୍ରଗ୍ସ ଅଭିଯୋଗ ଲଗାଯାଇଥିଲା। ଏଥି ସହିତ ଆକ୍ଟ୍ରେସ ପୁଣି ଥରେ ଏହି କେସରେ ଫସି ଥିବା ନଜର ଆସିଛନ୍ତି। ରିୟା ଏବେ ନାର୍କୋଟିକ୍ସ କଣ୍ଟ୍ରୋଲ ବ୍ୟୁରୋ(ଏନସିବି)ର ରଡାରରେ ଅଛନ୍ତି। NCB ଡ୍ରଗ୍ସ ମାମଲାରେ ଚାର୍ଜ ଡ୍ରାଫ୍ଟ ପ୍ରସ୍ତୁତ କରିଛି। ଯେଉଁଥିରେ ରିୟା ଏବଂ ଅନ୍ୟ ୩୪ ଅଭିଯୁକ୍ତଙ୍କୁ ଉଚ୍ଚ ସମାଜ ତଥା ବଲିଉଡ ଲୋକଙ୍କୁ ଡ୍ରଗ୍ସ ସପ୍ଲାଏ କରୁଥିବାର ଚାର୍ଜ ଲାଗିଛି। ସୁଶାନ୍ତଙ୍କୁ ଡ୍ରଗ୍ସରେ ନିଶାସକ୍ତ ହେବା ପାଇଁ ବାଧ୍ୟ କରାଯାଉଥିବା ଅଭିଯୋଗ ମଧ୍ୟ ରହିଛି।
ରିୟା ଉପରେ ଏନସିବି ଅଭିଯୋଗ କରିଛି ଯେ, ଆକ୍ଟ୍ରେସ୍ ସୁଶାନ୍ତ ସିଂ ରାଜପୁତଙ୍କ ପାଇଁ ଡ୍ରଗ୍ସ କିଣିଥିଲେ ଏବଂ ସେମାନଙ୍କ ପାଇଁ ଅର୍ଥ ପ୍ରଦାନ କରିଥିଲେ। ଏନସିବି ଏହାର ଚାର୍ଜ ଡ୍ରାଫ୍ଟରେ ଦାବି କରିଛି ଯଏ, ରିୟା ସ୍ୟାମୁଏଲ୍ ମିରାଣ୍ଡା, ଶୌଭିକ୍ ଚକ୍ରବର୍ତ୍ତୀ, ଦୀପେଶ ସାୱନ୍ତ ଏବଂ ଅନ୍ୟମାନଙ୍କଠାରୁ ଅନେକଥର ଗଞ୍ଜେଇ ନେଇଥିଲେ। ଗଞ୍ଜେଇ ଡେଲିଭରୀ କରିବା ପରେ ରିୟା ଏହାକୁ ଦିବଙ୍ଗତ ସୁଶାନ୍ତ ସିଂ ରାଜପୁତଙ୍କୁ ଦେଇଥିଲେ। ରିୟା ମାର୍ଚ୍ଚା ୨୦୨୦ ରୁ ସେପ୍ଟମ୍ୱର ୨୦୨୦ ମଧ୍ୟରେ ରିୟା ଗଞ୍ଜେଇ ଡେଲିଭରିର ପେମେଣ୍ଟ କରିଥିଲେ। ଡ୍ରାଫ୍ଟ ଅନୁଯାୟୀ, ରିୟା NDPS ଆକ୍ଟ ୧୯୮୫ର ଧାରା 8[c] ସହିତ 20[b][ii]A, 27A,28,29 & 30 ସହିତ ଏକ ଅପରାଧ କରିଛନ୍ତି।
ଏହି ଅନୁଯାୟୀ, ମାର୍ଚ୍ଚ ୨୦୨୦ରୁ ଡିସେମ୍ୱର ୨୦୨୦ ମଧ୍ୟରେ ସମସ୍ତେ ଅପରାଧିକ ଷଡଯନ୍ତ୍ରରେ ଜଡିତ ହୋଇଥିଲେ। ସୁଶାନ୍ତ ସିଂ ରାଜପୁତ ୧୪ ଜୁନ୍ ୨୦୨୦ରେ ତାଙ୍କ ଘରୁ ତାଙ୍କର ମୃତ୍ୟଦେହ ମିଳିଥିଲା। ହଠାତ୍ ସୁଶାନ୍ତଙ୍କ ମୃତ୍ୟୁ ଖବର ଚାରିଆଡେ ବ୍ୟାପି ଯାଇଥିଲା ସମଗ୍ର ଦେଶକୁ ଚକିତ କରିଦେଇଥିଲା। ସୁଶାନ୍ତଙ୍କ ମୃତ୍ୟୁକୁ କେହି ମଧ୍ୟ ବିଶ୍ୱାସ କରିପାରୁ ନଥିଲେ। ଆକ୍ଟରଙ୍କ ମୃତ୍ୟୁ ପାଇଁ ପରିବାର ଲୋକେ ରିୟା ଚକ୍ରବର୍ତ୍ତୀଙ୍କୁ ଦାୟୀ କରିଥିଲେ। ଅନେକ ଅନୁସନ୍ଦାନକାରୀ ସଂସ୍ଥା ଦ୍ୱାରା ସୁଶାନ୍ତଙ୍କ ମୃତ୍ୟୁର ଅନୁସନ୍ଦାନ କରାଯାଇଛି କିନ୍ତୁ ମୃତ୍ୟୁର କାରଣ ଏପର୍ଯ୍ୟନ୍ତ ଜଣାପଡି ନାହିଁ। ସୁଶାନ୍ତଙ୍କ ଫ୍ୟାନ୍ସମାନେ ଆଜି ବି ତାଙ୍କୁ ନ୍ୟାୟ ପାଇଁ ନିବେଦନ କରୁଛନ୍ତି।
ବିହାରର ପାଟଣା ସହର ସୁଲତାନଗଞ୍ଜ ଅଞ୍ଚଳରେ ଥିବା ଜିତେନ୍ଦ୍ର କୁମାରଙ୍କ ଘର ଉପରେ ଛାପା ମାରିବା ସମୟରେ ନୋଟରେ ଭରା ୫ଟି ବସ୍ତା, ୪ ଟିଦାମୀକାର , ସୁନା ରୁପାର ବହୁ ଅଳଙ୍କାର ,ବହୁ ଏଟିଏମକାର୍ଡ ଜବତ କରାଯାଇଛି । ତଦନ୍ତ କାରୀ ସଂସ୍ଥାପକ୍ଷରୁ ଜିତେନ୍ଦ୍ରକୁମାରଙ୍କ ବିରୋଧରେ ଆୟବର୍ହିଭୂତ ସମ୍ପତ୍ତିଠୁଳ କରିବା ଅଭିଯୋଗରେ କେସଦାୟର କରାଯାଇଛି । କୋର୍ଟ ଅନୁମତି ପ୍ରଦାନ କରିବା ପରେ ରେଡ କରାଯାଇଛି । ଜିତେନ୍ଦ୍ର କୁମାରଙ୍କ ଘର ସମେତ ଏକାଧିକ ସ୍ଥାନରେ ରେଡ ଜାରି କରାଯାଉଛି ।
ସୁଲତାନଗଞ୍ଜ , ପାଟଣାର ଗେଲାରୋଡ , ଜାହନାବାଦ ଓ ଗୟା ଆଦି ସ୍ଥାନରେ ରେଡ ହୋଇଛି । ୪ ଟି ସ୍ଥାନରେ ଗୋଟିଏ ସମୟରେ ରେଡ କରାଯାଇଛି । ୪ କୋଟି ଟଙ୍କା ଜବତ କରାଯାଇଛି । ଟଙ୍କା ଗଣିବା ପାଇଁ ମେସିନ ମଗାଯାଇ ଟଙ୍କାଗଣା ଆରମ୍ଭ ହୋଇଛି । ତଦନ୍ତକାରୀ ସଂସ୍ଥା ଡିଏସି ସୁରେନ୍ଦ୍ର ମୋଆରକ ହିବାଅନୁସାରେ ଆୟଠାରୁ ଅଧିକ ସମ୍ପତ୍ତି ଠୁଳ କରିବା ଅଭିଯୋଗରେ ଆଉ ଏକ ଏଫଆଇ ଆରଦାୟର କରାଯାଇଛି । କୋଟି କୋଟି ଟଙ୍କା ସୁନାରୁପା, ଦାମୀକାର, ଜମିକାଗଜ ପତ୍ର ସମେତ ଅନେକ ଗୁରୁତ୍ବପୁର୍ଣ୍ଣ କାଗଜପତ୍ର ଜବତକରା ଯାଇଛି ।
ଗିରଫଦାରୀ ଭୟରେ ଜିତେନ୍ଦ୍ରକୁମାର ଫେରାର ହୋଇଯାଇଛନ୍ତି । ତାଙ୍କୁ ଗିରଫ କରିବା ପାଇଁ ଚେଷ୍ଟା ଜାରି ରହିଛି । ଏଭଳି ଦୁର୍ନୀତି ଗ୍ରସ୍ତ ଅଧିକାରୀଙ୍କ ବିରୋଧରେ ଦୃଢ ଓ ଦୃଷ୍ଟାନ୍ତମୂଳକ କାର୍ଯ୍ୟନୁଷ୍ଠାନ ଗ୍ରହଣ କଲେ ଦୁର୍ନୀତି କରିବାପାଇଁ ଥରେ ନୁହେଁ ବହୁବାର ଚିନ୍ତା କରିବେ । ନଚେତ ଦୁର୍ନୀତି ସମାଜରେ ଏକବ୍ୟାଧି ଭାବରେ ହୁହୁ ବଢିଚାଲିଛି । ଏହାକୁ ରୋକିବା ବ୍ୟବସ୍ଥା ପାଇଁ କଷ୍ଟକର ହୋଇପଡିବ ।
ଆଜି ମୁମ୍ବାଇ କୄଜ୍ ଡ୍ରଗ୍ସ ମାମଲାରେ ଆର୍ୟନ ଖାନଙ୍କୁ ନାର୍ଟୋଟିକ୍ସ କଣ୍ଟ୍ରୋଲ ବ୍ୟୁରୋ(ଏନସିବି) କ୍ଲିନ ଚିଟ୍ ଦେଇଛନ୍ତି I ବଲିଉଡର ସୁପରଷ୍ଟାର ଶାହରୁଖ ଖାନଙ୍କ ପୁଅ ଆର୍ଯ୍ୟନ ଖାନଙ୍କୁ ଆଶ୍ବସ୍ତି ମିଳିଛି। ନାର୍କୋଟିକ୍ସ କଣ୍ଟ୍ରୋଲ ବ୍ୟୁରୋ ପକ୍ଷରୁ ଆର୍ଯ୍ୟନଙ୍କୁ 'କ୍ଲିନ୍ ଚିଟ୍' ମିଳିଛି। ଗତ ବର୍ଷ ମୁମ୍ବାଇରେ ଏକ କୄଜ୍ ଉପରେ ଚଢାଉ ବେଳେ ଆର୍ଯ୍ୟନ୍ ଖାନଙ୍କୁ ଡ୍ରଗ୍ସ ମାମଲାରେ ଏନସିବି ଗିରଫ କରିଥିଲା। ଡ୍ରଗ୍ସ ମାମଲାରେ ଫସିଥିବା ଆର୍ଯ୍ୟନ୍ ଅନେକ ଦିନ ଧରି ଜେଲ୍ରେ ରହିବା ପରେ କୋର୍ଟରୁ ଜାମିନ ମିଳିଥିଲା।
ଓଟିଏମ୍ ର ଅନ୍ତିମ ସଂସ୍କାର!
Naxatra News, a NK Media Venture is the first 24x7 Odia Current affairs and News channel of Odisha. Set up in 2009 and headquartered at Bhubaneswar, it believes in its motto "POWER OF TRUTH". Known for raising social issues through its hard hitting stories and shows, Naxatra News is Odisha's only Unbiased News Channel which is driven towards the welfare of the people.
